Ibrahim (sura)

Sura Ibrahim (Arapski: سورة إبراهيم; Suretu Ibrahim) jest 14. sura Kur'ana. Sastoji se od 52 ajeta i ubraja se u  mekanske sure, sure objavljene u Mekki.
Sura je nazvana prema Poslaniku Ibrahimu. Osim Ibrahima, u suri se spominju i drugi poslanici kao što je Musa i Nuh.

 Karakteristike 
Jedna je od 29 sura koje počinju sa karakterističnim početkom, odnosno odvojenim harfovima. Četvrta je od pet kur’anskih sura koje počinju sa karakterističnim znakom, trostrukim harfom Elif-Lam-Ra (ostale sure su: Junus, Hud, Jusuf i El-Hidžr).

Sadržaj
Elif-Lam-Ra
Početak sure Ibrahim, počinje sa tri slova arapskog jezika, međusobno povezana:  أ ل ر (Elif, Lam, Ra). Različita su mišljenja Islamskih učenjaka u vezi značenja ovog ajeta. Ibn Kesir u svome tefsiru navodi 5 mišljenja od kojih navodi kao najjače da su to takozvani "Mutešabih" ajeti"On tebi objavljuje Knjigu, u njoj su ajeti jasni, oni su glavnina Knjige, a drugi su manje jasni (Mutešabih). Oni čija su srca pokvarena - željni smutnje i svog tumačenja - slijede one što su manje jasni. A tumačenje njihovo zna samo Allah. Oni koji su dobro u nauku upućeni govore: "Mi vjerujemo u njih, sve je od Gospodara našeg!" - A samo razumom obdareni shvaćaju".  (Kur'an, Ali Imran.7). A poznati moderni mufessir Sejid Kutb u svome djelu "U okrilju Kur'ana" kaže da je u tim ajetima Allah otkrio srž građe Kur'ana, kao što atom tvori materiju, tako i spomenuta slova tvore Kur'an, nadalje kaže da je samim time ovaj ajet "Mudžiza" (čudo) Kur'ana.

Ime sure
Sura je dobila ime po Poslaniku Ibrahimu koji je na drugom mjestu u Kur'anu nazvan "Allahov prijatelj".

Šejtanova hutba
U suri se spominje takozvani "Šejtanov govor" (22. ajet) koji će biti održan na Sudnjem danu, nakon obračuna:
" I kada bude sve riješeno, šejtan će reći: "Allah vam je pravo obećanje dao, a ja sam svoja obećanja iznevjerio; ali, ja nisam nikakve vlasti nad vama imao, samo sam vas pozivao i vi ste mi se odazivali; zato ne korite mene, već sami sebe, niti ja mogu vama pomoći niti vi možete pomoći meni. Ja nemam ništa s tim što ste me prije smatrali Njemu ravnim." Nevjernike, sigurno, čeka bolna patnja."

Također pogledajte
 Poslanik Ibrahim
 Kur'an

 Reference 

 Vanjski linkovi 

 Tefsir sure Ibrahim 
 Sura Ibrahim sa prijevodom na bosanski (od Korkuta), na tanzil.net
 Sura Ibrahim s audiozapisom

Kategorija:Kur'an
Kategorija:Mekanske sure
Kategorija:Sure
Kategorija:Sure nazvane po poslanicima
Kategorija:Sure u kojima se spominju poslanici
Kategorija:Sure sa karakterističnim počecima